Welsynbetalings aan 17 000 onwettige immigrante ontkenArgieffoto Die Suid-Afrikaanse agentskap vir maatskaplike sekerheid (Sassa) het homself gedistansieer van ŉ “fopnuus”-artikel wat beweer dat die agentskap per ongeluk 17 000 onwettige immigrante van Zimbabwe betaal het. Die artikel word sedert Dinsdag op verskeie webwerwe gedeel. “Sassa distansieer homself van hierdie xenofobiese artikel wat die publiek wil verwar en die regering se pogings ondermyn, om ŉ buffer teen die vlakke van armoede in die land te verskaf deur maatskaplike sekuriteit,” het die agentskap in ŉ verklaring gesê. Sassa het verlede week ŉ krisis beleef en meer as 700 000 begunstigdes het nie betyds betalings ontvang nie. “Die welsynstelsel is tans gestabiliseer en ons sal die moontlikheid van enige tegniese probleme uitsluit,” het die departement gesê.